 HILAADIN waa dhigane uu qoraagu aad iskugu howlay dhanka eray-bixinta, waxaad in badan ka helaysaa erayo Soomaali ah oo sii dabargoaya iyo waliba kuwo cusub oo uu suugaanyahanku qudhiisu hal-abuuray, waxuuna inta badan ka fogaaday, inuu adeegsado erayo qalaad sida; Carabi, Talyaani iyo Ingiriis, afafkaas oo ah afafka ugu badan ee dhibaatada wayn ku haya afkeenna Soomaaliga, kulana jira tartan aad u adag, tartankaas oo horseedi kara in bulshadeennu illawdo afkeeda hooyo, kuna badalato afafkaas. 